Leivonnaiset / Baked Goods Archives - Page 5 of 7 - Feel Good Kitchen
9 30/09/2014 Gluteenittomat / Gluten-free
Välillä se vaan iskee, pahaa-aavistamatta, yllättäen – usein juuri silloin kun keittiönkaapit kumisevat tyhjyyttään ja to do -listalla on tuhat ja yksi asiaa.
Makeanhimo, tuo etenkin meitä naisia tasaisen varmoin väliajoin (ja -kausin) vaivaava pikku häirikkö nykii hihojamme myös kaikkien naistenlehdistä luettujen makeanhimon taltuttamisvinkkien ahkeran opiskelun jälkeen. Tiedät varmasti jo monia. Voit esimerkiksi…
juoda lasin vettä ja odottaa 15 minuutin ajan makeanhimon laantumista (15 minuuttia ei ole koskaan tuntunut niin pitkältä ajalta)
käydä kävelyllä raittiissa ulkoilmassa (mistä tämä vastaleivotun kanelipullan tuoksu tulee ja miten pääsen sinne mahdollisimman nopeasti?)
soittaa ystävälle (ai sunkin tekis mieli jotain hyvää? ”Niin munkin, ainakin sitä, tätä ja tota.” No niin munkin, SE on NIIIIIN hyvää!)
tehdä vatsarutistuksia (yäk)
Tai sitten voit tehdä kuten minä ja vain antautua makeanhimolle, ainakin aina silloin tällöin. Veikkaan, että se on ihan mielenterveydenkin kannalta hyödyllistä vaihtaa joskus pingotus ihan rehelliseen keksituokioon.
Näinä hetkinä voit nauttia vaikkapa näitä kauraisia herkkukeksejä, joissa on sattumina herkullisia, meheviä mustikoita ja joiden lumoavan siirappinen makeus yhdistyy kauniisti hienoiseen kanelin vivahteeseen ja mikä parasta, terveellisyydestään huolimatta ne eivät maistu terveellisiltä. Siis. WAU.
Keksit ovat yksi kaikkien aikojen suosikkileipomuksistani, sillä a) niihin löytyy kaapista lähes aina tarvittavat raaka-aineet b) muunnelmia voi keksiä loputtomiin c) ne ovat superhelppotekoisia d) ja ne harvoin, jos koskaan, epäonnistuvat.
Rakennetta kekseihin tuovat jälleen kerran luottoraaka-aineeni ja suuri rakkauteni, kotimaiset kaurahiutaleet ja niistä jauhettu kaurajauho. Keliakiasta kärsivien kannattaa todennäköisesti pidättäytyä puhdistetuissa (sertifioifuissa) tuotteissa kuten yleensäkin. Jauhoin hiutaleista 2/3 ja loput käytin kokonaisina ja ratio oli mielestäni varsin onnistunut. (Jos etsit täysin viljatonta keksiohjetta, kannattaa vilkaista tämä kikherneitä hyödyntävä pikkuleipäresepti.)
Pidin keksejä jääkaapissa noin puolisen tuntia ennen paistoa alkuperäisen ohjeen mukaan enkä suosittele tämän vaiheen skippaamista, sillä keksien koostumus oli todella hyvä. Taikina on myös aivan taianomaisen hyvää, joten varoituksen sana; sen syömistä voi olla vaikea kontrolloida… Kookosöljy sopi mielestäni kekseihin hurjan hyvin, eikä lopputulos maistunut yhtään kookokselta.
Mikäli sinulla ei ole mustikoita, voi ne korvata vaikkapa rusinoilla tai pähkinöillä – tai tehdä simppeleitä kaurakeksejä ihan vain sellaisinaan. Viimekertaisiin kekseihin käytin tuoreita omenoita ja rusinoita ja ne toimisivat varmasti tässäkin. Valmiit keksit säilyvät huoneenlämmössä muutaman päivän, mikäli siis onnistut pitämään näppisi kurissa niin pitkään. Minä en.
Gluteenittomat mustikka-kaurakeksit
2dl (gluteenittomia) kaurajauhoja (/hiutaleita jauhotettuna)
1,5dl(gluteenittomia) kaurahiutaleita
2-3 tippaa vanilja-aromia / vaniljajauhetta
n. 1dl tuoreita mustikoita
Sekoita kuivat ja märät ainekset erillisissä kulhoissa huolellisesti keskenään (jätä tosin mustikat toistaiseksi lisäämättä). Lisää kosteat aineet kuivien joukkoon varovasti käännellen. Lisää lopuksi mustikat varovaisesti, jotta ne eivät hajoa (lähinnä ulkonäköseikka). Kaada taikina leivinpaperille ja muotoile ja kääri se pötkyläksi. Anna vetäytyä jääkaapissa noin puoli tuntia. Leikkaa taikinapötköstä sitten n. 1,5 cm paksuisia keksejä, taputtele leivinpaperille ja paista uunin keskiosassa 175 asteessa noin 12-15 minuuttia. Anna jäähtyä ja nauti.
Gluten free Oatmeal Blueberry Cookies
2 dl oatmeal flour (can also just have regular oats grounded)*
1,5dl oatmeal flakes*
~ 1dl fresh blueberries
Incorporate the dry and wet ingredients in separate bowls – leave out the blueberries for now though. Add the wet mixture to the dry and mix lightly. Add the blueberries to finish; be careful when mixing of the end result will not be as picturesque. Pour the batter on a baking sheet, wrap it up and refridgerate for about 30 minutes. Cut the chilled dough into cookies approximately 1,5cm thick, mould as you like and bake in 175 degrees celsius for 12-15 minutes. Let cool and enjoy!
*use certified gluten free if needed.
1 03/08/2014 Gluteenittomat / Gluten-free